Saaremaa Lihatööstuse investeeris päikesepaneelidesse, mis annab seitsmendiku ettevõtte energiavajadusest.
Ettevõtte juhi Kristjan Leedo sõnul paigaldati ettevõtte hoonete katustele ja maapinnale üle tuhande päikesepaneeli, kirjutab Saarte Hääl.
Päikesepaneelid paigaldas Tallinna firma Energiapartner OÜ.
Ühtlasi investeerib tööstus parasjagu jahutus- ja külmasüsteemide väljatöötamisse ja konstrueerimisse, masinatesse ja seadmetesse ning projekt peab täiskujul valmis olema 31. augustiks.
Kogu investeeringu maksumuseks kujuneb 3,5 miljonit eurot, millest 752 000 eurot andis EAS.
Toimetaja: Marek Kuul